###  **รายงานการประชุมสภาเทศบาลตำบลเกาะพะงัน**

**สมัยสามัญ สมัยที่ 4 ครั้งที่ 1 ประจำปี 2562**

### **วันศุกร์ ที่ 27 ธันวาคม พ.ศ. ๒๕62 เวลา 10.00 น.**

**ณ ห้องประชุมสภาเทศบาลตำบลเกาะพะงัน ชั้น ๒**

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑. | นายกิตติ บัวสมุย | ประธานสภาเทศบาล | กิตติ บัวสมุย |  |
| 2. | นายพีระศิลป์ เกื้อสกุล | สมาชิกสภาเทศบาล | พีระศิลป์ เกื้อสกุล |  |
| 3. | นายพงศ์จิตร จิตต์จร | สมาชิกสภาเทศบาล | พงศ์จิตร จิตต์จร |  |
| 4. | นายณฤทธิ์ สมพลเดช | สมาชิกสภาเทศบาล | ณฤทธิ์ สมพลเดช |  |
| 5. | นายวีระพงศ์ คำจันทร์ | สมาชิกสภาเทศบาล | วีระพงศ์ คำจันทร์ |  |
| 6. | นายตรีวิทย์ จงจิตต์ | สมาชิกสภาเทศบาล | ตรีวิทย์ จงจิตต์ |  |
| 7. | นายพงศ์ธร ทองสอน | เลขานุการสภาเทศบาล | พงศ์ธร ทองสอน |  |

ผู้ไม่มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1. | นายกันตภณ ทีปรัตนกุล | รองประธานสภาเทศบาล | ลา |  |
| 2. | นายโรจน์ศักดิ์ ฟ้าสิริพร | สมาชิกสภาเทศบาล | ลา |  |
| 3. | นายสันติ ยวนานนท์ | สมาชิกสภาเทศบาล | ลา |  |
| 4. | นายอดิศักดิ์ ฐิตวัฒนกุล | สมาชิกสภาเทศบาล | ลา |  |
| 5. | นายไพรัช พรหมเจริญ | สมาชิกสภาเทศบาล | ลา |  |
| 6. | นายสิริชัย ฟ้าสิริพร | สมาชิกสภาเทศบาล | ลา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1. | นายยงยุทธ พิริยสถิต | รองนายกเทศมนตรี | ยงยุทธ พิริยสถิต |  |
| 2. | นายวิชัย นวลนิ่ม | รองปลัดเทศบาล | วิชัย นวลนิ่ม |  |
| 3. | นายนิลพัฒน์ ถ่วยง่วน | นักจัดการทะเบียนและบัตร | นิลพัฒน์ ถ่วยง่วน |  |
| 4. | นายสาโรจน์ ปานมาศ | ผอ.กองช่าง | สาโรจน์ ปานมาศ |  |
| 5. | นายธนัช ศรีแก้ว | ผอ.กองสาธารณสุขฯ | ธนัช ศรีแก้ว |  |

- 2 -

เริ่มประชุมเวลา 10.00 น.

- เมื่อถึงเวลา 10.00 น. นายกิตติ บัวสมุย ประธานสภาเทศบาล ได้เชิญสมาชิกสภาเทศบาล เข้าประจำที่ในห้องประชุมสภาเทศบาล เมื่อสมาชิกเข้านั่งประจำที่เรียบร้อยแล้ว ประธานสภาฯ นำทุกท่าน สวดมนต์ และดำเนินการประชุมตามระเบียบวาระการประชุม

**ระเบียบวาระที่ 1 - เรื่องที่ประธานแจ้งให้ที่ประชุมทราบ**

นายกิตติ บัวสมุย - เรื่องที่ประธานแจ้งให้ที่ประชุมทราบ เรื่องที่หนึ่งเป็นเรื่องป้ายสัญญาณวันเวย์ตลาดบ้านหน้าทับ ตอนนี้เริ่มจางจนมองไม่เห็นแล้ว อาจทำให้เกิดอุบัติเหตุขึ้นได้ เรื่องที่สองเป็นเรื่องไฟฟ้าแสงสว่างบริเวณท้องศาลา มีดับอยู่หลายจุด อยากให้เข้าไปแก้ไขด้วย เรื่องสุดท้ายผมเห็นในระยะนี้มีสมาชิกนำพนักงานไปล้างถนนเส้นบ้านใต้ แต่ในเส้นท้องศาลาไม่เห็นเลย ซึ่งงานนี้ควรเป็นผู้บริหารที่นำพนักงานไปไม่ใช่สมาชิกสภา ซึ่งในเขตท้องศาลาก็ควรล้างเพราะทรายเยอะมาก อีกเรื่องคือ การติดตามและประเมินผลแผนพัฒนาท้องถิ่นประจำปี 2562 ซึ่งมีการประชุมคณะกรรมการไปเมื่อ วันที่ 27 พฤศจิกายน ที่ผ่าน ซึ่งก็มีสมาชิกสภาเป็นคณะกรรมการชุดดังกล่าวด้วยนะครับ และได้จัดทำเป็นตัวเล่ม ตามที่อยู่ในมือของท่านแล้วนะครับ สำหรับเรื่องแจ้งก็มีแค่นี้ครับ

**ระเบียบวาระที่ 2 - เรื่องรับรองการประชุมครั้งที่แล้ว**

นายกิตติ บัวสมุย - สำหรับการประชุมครั้งที่แล้ว คือ สมัยสามัญ สมัยที่ 1 ครั้งที่ 2 ประจำปี 2562

 วันจันทร์ที่ 30 กันยายน พ.ศ. ๒๕62 เวลา 10.00 น. ณ ห้องประชุมสภาเทศบาลตำบลเกาะพะงัน ชั้น ๒ มีท่านใดจะแก้ไขรายงานการประชุมครั้งที่แล้วบ้างครับ ถ้าไม่มีท่านใดแก้ไขแล้วผมขอมติรับรองการประชุม

ที่ประชุม - รับรอง 5 เสียง ไม่รับรอง - งดออกเสียง 1

**ระเบียบวาระที่ 3 - เรื่องด่วน (ถ้ามี)**

นายกิตติ บัวสมุย - เชิญท่านสมาชิกครับ

นายพงศ์จิตร จิตต์จร - เรียนท่านประธานที่เคารพ ท่านฝ่ายบริหาร เพื่อนสมาชิกและข้าราชการทุกท่าน ผมมีเรื่องปรึกษาโครงการท่าเทียบเรือหัวเทียนที่ได้เสร็จสิ้นไปแล้ว ตอนนี้มีปัญหาเรื่องไฟฟ้าแสงสว่าง ไม่ทราบมีปัญหาอะไร ทางพนักงานเราก็ได้ตรวจสอบหลายครั้งก็ยังไม่แล้วเสร็จ ถ้ายังอยู่ในระยะประกันก็อยากให้เรียกผู้รับเหมาเข้าไปตรวจสอบการเดินสายไฟนะครับ อยากฝากท่านประธานไปยังผู้บริหาร ขอบคุณครับ

นายตรีวิทย์ จงจิตต์ - เรียนท่านประธานที่เคารพ คณะผู้บริหาร เพื่อนสมาชิกทุกท่านครับ ผมขอเสริมจากเรื่องของท่านประธานเรื่องทางวันเวย์บ้านใต้ ถ้าทางเทศบาลมีมีงบประมาณที่จะเข้าไปแก้ไขได้ก่อนปีใหม่ผมว่าก็จะเป็นการดี เรื่องไฟ เรื่องสัญญาณไฟต่างๆ เพราะมีอุบัติเหตุเกิดขึ้นทุกวัน ผมขอฝากตรงนี้เป็นเรื่องด่วน

นายกิตติ บัวสมุย - มีเรื่องด่วนอีกไหมครับ ถ้าไม่มีผมขอเข้าระเบียบวาระถัดไป

**- 3 -**

**ระเบียบวาระที่ 4 - เรื่องกระทู้ถาม (ถ้ามี)**

นายกิตติ บัวสมุย - เชิญท่านสมาชิกสภาเทศบาล

นายตรีวิทย์ จงจิตต์ - เรียนท่านประธานสภา ท่านผู้บริหาร และเพื่อนสมาชิก ผมขอสอบถามความคืบหน้าเรื่องถนนที่สร้างใหม่แล้วมีความชำรุด หลังจากที่ผมได้สอบถามไปเมื่อการประชุมครั้งที่แล้ว ตอนนี้ได้ดำเนินการไปถึงไหนแล้ว จุดที่หนึ่ง ท้องศาลา ตรงศาลาใหม่ จุดที่สองตรงทางเข้าอนามัยบ้านใต้ ไม่ทราบว่าทางเทศบาลได้ดำเนินการไปอย่างไรบ้างแล้วครับ

นายยงยุทธ พิริยสถิต - ผมขอตอบตั้งแต่เรื่องป้ายวันเวย์ตลาดบ้านหน้าทับ เรื่องสัญญาณไฟ ผมจะให้กองช่างเข้าไปดูเลย ส่วนเรื่องไฟฟ้าแสงสว่างนั้น ผมกำชับกับกองช่างว่าให้เร่งดำเนินการในทุกจุดที่มีผู้คนแจ้งเข้ามา เพราะชาวบ้านเดือดร้อน ผมเคยลงพื้นที่ไปกับผอ.กองช่างและคุณสุริยัน เพื่อไปดูเรื่องไฟฟ้าที่ไม่สว่างตรงสวนสาธารณะที่ท้องศาลา เพราะเป็นเรื่องความปลอดภัยของชาวบ้าน แต่ด้วยระยะเวลากระชั้นชิดในเรื่องงบประมาณ ก็เลยได้ดำเนินการเพียงบางส่วน คือบริเวณวงเวียน และบริเวณท่าเรือ เรื่องงบประมาณถ้ายังสามารถจัดการได้ก็จะให้เป็นเรื่องเร่งด่วน ส่วนเรื่องล้างถนนในการประชุมหัวหน้าส่วนผมได้กำชับว่าให้แล้วเสร็จก่อนปีใหม่ แต่ด้วยสภาพอากาศที่มีฝนตกบ้าง ก็ไม่แล้วเสร็จทั้งหมด ซึ่งในกำหนดการที่วางแผนไว้ท้องศาลาเป็นที่สุดท้ายเพราะใกล้ที่สุด ตอนนี้ได้เร่งให้มาจัดการที่ท้องศาลาก่อนเพราะเป็นจุดรับแขก ซึ่งผมได้ออกไปคุมด้วยตัวเอง เรื่องล้างถนนก็เช่นเดียวกันผมได้กำชับไปให้ให้ป้องกันการเกิดเหตุไม่ให้เกิดเหตุขึ้น ส่วนเรื่องไฟฟ้าแสงสว่างที่ท่าเรือหัวเทียน ผมจะให้ทางกองช่างเข้าไปตรวจสอบอีกครั้งหนึ่ง ขอบคุณเพื่อนสมาชิกที่ได้ฝากเรื่องมา ส่วนเรื่องถนนอนามัยบ้านใต้ผมได้ประสานกับทางผู้รับเหมาให้เข้าไปตรวจสอบและแก้ไข ไม่ต้องเป็นห่วงถนนยังอยู่ในระยะประกันอยู่ ในส่วนของท้องศาลาก็เช่นเดียวกันครับ ผมก็ไม่ได้นิ่งนอนใจ หลังปีใหม่ผมก็จะประชุมหัวหน้ากองอักครั้งหนึ่ง ผมมีเรื่องจะแจ้งให้ทราบเรื่องที่เราได้รณรงค์เรื่องลดและงดการใช้ถุงพลาสติก ผมได้ประสานไปทางกองสาธารณสุขให้ทำสปอตโฆษณาเพื่อประชาสัมพันธ์ให้ทราบทั่วเทศบาล ขอบคุณครับ

นายกิตติ บัวสมุย - เชิญท่านวีระพงศ์

นายวีระพงศ์ คำจันทร์ - เรียนทานประธานสภา เพื่อนสมาชิกทุกท่าน ผมขอถามเรื่องการก่อสร้างที่ท่าเรือหัวเทียน ว่าได้มีการมาขออนุญาตก่อสร้างต่อเติมจากที่เทศบาลสร้างไว้เหรอไม่ ไม่ทราบว่าทางเทศบาลได้เห็นบ้างหรือไม่ ที่ผมเห็นมีการก่อสร้างเติมคือมีสะพานจอดเรือ ที่พัก ผมขอให้ไปตรวจสอบด้วย ขอบคุณครับ

นายกิตติ บัวสมุย - เรื่องนี้ควรเข้าไปตรวจสอบ เพราะผู้ที่เข้ามาสร้างมีทั้งอยู่ในเขตเทศบาลบ้าง ไม่อยู่ในเขตเทศบาลบ้าง

นายยงยุทธ พิริยสถิต - ผมขออนุญาตชี้แจง ผมจะสั่งให้ผอ.กองช่างนำเจ้าหน้าที่ ที่ดูแลฝั่งบ้านใต้เข้าไปตรวจสอบ เพราะตามที่ฟังมาก็เป็นเรื่องไม่ถูกต้อง ที่เข้าไปก่อสร้างตรงนั้น ในการสร้างสะพานลงเรือก็คงเป็นเรื่องอำนวยความสะดวกให้กับตัวเอง ในส่วนของการก่อสร้างที่เป็นถาวรนั้นไม่มีใครสามารถอนุญาตได้นะครับ ทางเทศบาลมีสิทธิสั่งรื้อถอนได้ ขอบคุณครับ

นายตรีวิทย์ จงจิตต์ - ผมขอเสริมของท่านวีระพงศ์ ผมคิดว่าท่านวีระพงศ์ไม่ได้หมายถึงของประมงชาวบ้าน แต่หมายถึงผู้ประกอบการเรือสปีด โบ้ท เรือทัวร์ ได้มาขออนุญาตหรือไม่

นายสาโรจน์ ปานมาศ - ผมขอชี้แจงคับว่า ปัญหาของท่าเรือหัวเทียนนั้น เกิดจากการไม่ควรเคารพกฎกติกาของชาวบ้านและผู้ประกอบการ เราได้แก้ปัญหาในส่วนของประมงชาวบ้านให้ไปอยู่อีกฝั่งหนึ่ง

- 4 -

ซึ่งผมก็พยายามดูว่าเราจะสามารถบริหารจัดการท่าเรือหัวเทียนนี้อย่างไร ซึ่งที่ดินตรงนั้นเป็นที่ดิน ที่ยังไม่ได้ขึ้นทะเบียนเป็นของเทศบาล เทศบาลเป็นเพียงผู้ดูแลอยู่เท่านั้น เราต้องมาคุยกันว่าเราจะดูแลอย่างไร จะดูแลร่วมกันหรือย่างไร ถ้าจะให้ดูแล ก็ต้องขอออก นสล. เพื่อให้ทางเทศบาลมีสิทธิในการบริหารจัดการเต็มที่ แต่ตอนนี้ที่เราเข้าไปทำโครงการ ก็เพื่อประโยชน์ของสาธารณะ ไม่มีการไปเอาผลประโยชน์ แต่มีผู้ได้ประโยชน์จากโครงการท่าเรือ

หัวเทียนนั้น ทางเทศบาลไม่มีอำนาจในการอนุญาตให้ก่อสร้างได้เลย ท่านก็น่าจะทราบว่าใครที่อนุญาตได้ แต่ทางเทศบาลเป็นผู้แก้ไขปัญหา เมื่อมีปัญหา ทางเทศบาลก็เข้าไปแก้ไข ฉะนั้นแล้ว เราควรมาช่วยกันคิดว่าจะช่วยกันอย่างไร

นายกิตติ บัวสมุย - สรุปว่าตรงบริเวณทั้งริมถนนและในทะเล ทางเทศบาลไม่ได้เป็นผู้อนุญาตให้ก่อสร้าง เข้าใจตรงกันนะครับท่านสมาชิก

นายพงศ์จิตร จิตต์จร - ผมมีเรื่องจะถามเรื่องโครงการบ่อพักน้ำคลองในวก ว่าตอนนี้เป็นอย่างไรแล้ว ได้ดำเนินการไปถึงไหนแล้ว ครับ

นายวิชัย นวลนิ่ม - เรียนท่านประธาน ผมในฐานะประธานตรวจงานจ้างขอชี้แจง เท่าที่ผมไปดูตัวบ่อพักสร้างเสร็จแล้ว เหลือแต่การเชื่อมท่อ ในส่วนของค่าปรับ ตอนนี้เลยระยะเวลา 400 วันแล้ว เงินค่าจ้างเราไม่สามารถจ่ายได้แล้ว เพราะค่าปรับกินหมดแล้ว ส่วนที่เกิน 400 วัน เมื่อผู้รับจ้างส่งมอบงานเรียบร้อยแล้ว ก็จะมาคิดว่าเกินไปเท่าไหร่ ก็เป็นเงินที่ผู้รับจ้างต้องจ่ายให้เรา ซึ่งมีค่าปรับวันละ 1,200 บาท จนกว่างานจะเสร็จ ส่วนงาน ตอนนี้ เหลือการเชื่อมท่อระหว่าบ่อทั้งสามบ่อ ตอนนี้งานด้ำเนินการไปแล้วประมาณ 98 เปอร์เซนต์

นายตรีวิทย์ จงจิตต์ - ที่เป็นกระแสข่าวที่ชาวบ้านพูดถึงคือ ตอนนี้ผู้รับเหมาได้ดำเนินการไปถึงระยะไหน เทศบาลมีข้อตกลงกับผู้รับเหมาอะไรไหม เพราะชาวบ้านสงสัยว่าคุณมาสร้างเป็นปีสองปีแล้วยังไม่เสร็จ ถ้าสภาจะขอดูสัญญาว่าโครงการได้ดำเนินการไปถึงไหนอย่างไรแล้วได้หรือไม่

นายวิชัย นวลนิ่ม - ตามระเบียบพัสดุ เมื่อเราได้จัดซื้อจัดจ้างตามในระบบเสร็จแล้วมีผู้รับจ้าง เราก็ผูกพันนิติกรรมสัญญา เป็นสัญญาจ้างเหมาก่อสร้าง เมื่อผู้รับเหมาได้เซนต์สัญญา ก็ได้ดำเนินการตามโครงการ แต่มีเหตุให้หยุดดำเนินการเนื่องจากฝนตกน้ำท่วม ตามหลักการแล้ว เมื่อสัญญาเดิน ก่อนที่จะหมดสัญญาทางเทศบาลจะมีหนังสือแจ้งเตือน สัญญาเริ่มวันที่ 12 กันยายน 2561 สิ้นสุดสัญญา 20 พฤศจิกายน 2561 ทางเทศบาลได้เริ่มปรับตั้งแต่วันที่ 21 พฤศจิกายน 2561 ทางเทศบาลก็ปรับมาเรื่อยๆ จนกระทั้งถึงระยะหนึ่ง ที่ค่าปรับเกิน 10เปอร์เซ็นต์ เราก็ได้ทำหนังสือทักท้วงไปอีก แต่ทางผู้รับจ้างทำหนังสือยืนยันว่าขอทำต่อให้จบและยินยอมที่จะจ่ายค่าปรับเต็มจำนวน ปรับไปจนถึง 400 วัน ค่าปรับก็กินเงินรับจ้างตามสัญญานี้หมด ทางเทศบาลก็ได้ทำหนังสือขอยกเลิกสัญญา แต่ทางผู้รับจ้างก็ทำหนังสือกลับมายืนยันว่าจะขอดำเนินการตามโครงการให้แล้วเสร็จ และยินยอมจ่ายค่าปรับให้ทางเทศบาลจนหมด ตามหลักนิติกรรมสัญญาเราก็ไปยกเลิกสัญญากับเขาไม่ได้ เพราะเค้าไม่ยอมยกเลิกสัญญากับเรา ซึ่งตอนนี้งานก็เกือบจะแล้วเสร็จแล้ว และทางเทศบาลก็ยังไม่ได้จ่ายเงินให้กับทางผู้รับเหมาเลย และเมื่องานแล้วเสร็จ ผู้รับเหมาก็ยังต้องจ่ายค่าปรับให้กับทางเทศบาลอีกด้วย ผมเรียนเพื่อทราบ

นายยงยุทธ พิริยสถิต - เมื่อวันก่อนผมก็ได้ลงไปดูและได้ชี้แจงให้ชาวบ้านฟังเบื้องต้นแล้วว่า เหลืองานในตรงไหนบ้าง และได้ชี้แจงเรื่องว่าทำไมถึงใช้ระยะเวลานาน ก็เพราะเป็นเรื่องของสภาพอากาศ น้ำท่วม เลยดำเนินการไม่ได้ เทศบาลไม่ต้องเสียงบประมาณแต่ก่อให้เกิดความเสียหายให้กับทางเทศบาล ทางผู้รับเหมาก็จะต้องจ่ายค่าปรับ อย่างที่ปลัดวิชัยได้กล่าว

- 5 -

นายกิตติ บัวสมุย - มีสมาชิกท่านใดอีกไหมครับ

นายณฤทธิ์ สมพลเดช - เรียนท่านประธานที่เคารพ เพื่อนสมาชิกทุกท่าน ผมอยากทราบเรื่องเวลาที่เข้าเก็บขยะเพราะชาวบ้านไม่ทราบแน่ชัดว่า เข้าเก็บเวลาไหนจะได้ไปทิ้งถูกเวลาครับ

นายธนัช ศรีแก้ว - ผมขอชี้แจงว่าตอนนี้เรามีปัญหาเรื่องเวลาเก็บขยะ เพราะตอนนี้เราได้จ้างเอกชนเป็นคนจัดการเรื่องนี้ เมื่อก่อนตอนเราเก็บเองถนนสายหลักเราจะเก็บตอนกลางคืนหลังสี่ทุ่มไปแล้วแต่ผู้รับเหมาขอว่า เก็บตอนกลางวันได้ไหม ผมก็แจ้งไปว่าถนนสายหลักไม่สามารถเก็บตอนกลางวันได้ แต่ถนนในหมู่บ้านชุมชน เก็บตอนกลางวันได้ ในถนนเส้นหลักตอนนี้ก็เก็บหลังสองทุ่มไปแล้ว เส้นท้องศาลาก็ยังเก็บกลางคืนเหมือนเดิม ซึ่งตอนนี้มีปัญหาเรื่องคนขับรถของผู้รับเหมาเปลี่ยนคนอยู่บ่อยๆ จึงทำให้ขยะตกค้างอยู่หลายจุด ซึ่งผมก็ได้รับการร้องเรียนอยู่บ่อยครั้ง แต่ตอนนี้ก็ดีขึ้นแล้ว แจ้งไปทางท่านสมาชิกนะครับว่าตรงจุดไหนจะเปลี่ยนเวลาให้เข้ามาแจ้งที่ผมได้เลย ไม่ต้องเกรงใจ

นายพีระศิลป์ เกื้อสกุล - ผมขอเพิ่มเติมจากสท.ณฤทธ์ ที่ผมได้รับการร้องเรียนมา ตรงร้านบริเวณหน้า แมคโคร เขาไม่ทราบว่าจะนำขยะมาวางไว้เวลาไหนเพราะบริเวณนั้นไม่มีทั้งขยะ ขอบคุณครับ

นายธนัช ศรีแก้ว - หลังสองทุ่มไปแล้วครับ นำไปวางได้ ผมได้แนะนำไปหลายร้านว่าให้นำขยะใส่ถุงดำแล้วมาวางไว้หน้าร้านตัวเอง เพราะหลายๆที่เขาไม่อนุญาตให้วางทั้งขยะหน้าที่เขา ตอนนี้เราพิจารณา และประเมินงานของผู้รับเหมาอยู่ตลอดว่ามีประสิทธิภาพดีไหม ถ้าไม่มีประสิทธิภาพ ปีหน้าก็อาจจะเลิกจ้าง และกลับมาทำเองอีกครั้ง หรืออาจจะไม่ถึงปีหน้า หากประเมินแล้วว่าไม่มีประสิทธิภาพมากพอ เราก็จะกลับมาทำเองอีกครั้งครับ ผมขอแจ้งชีแจงตามนี้ ขอบคุณครับ

นายยงยุทธ พิริยสถิต - ขอบคุณเพื่อสมาชิกนะครับ ที่เป็นธุระดูแล ช่วยกัน หลังจากนี้ผมจะให้หัวหน้ากองเชิญผู้รับจ้างมาประชุมหารือเรื่องเวลาในการจัดเก็บ โดยเฉพาะเส้นบ้านใต้ เมื่อได้ข้อตกลงแล้ว ผมจะให้ ผอ.ธนัช ประชาสัมพันธ์ให้ประชาชนทราบโดยทั่วกันทั้งเขตเทศบาล ส่วนไหนที่ขาดตกบกพร่องผมก็น้อมรับแก้ไข ซึ่งตอนนี้อยู่ในช่วงที่เปลี่ยนผ่านให้ผู้รับจ้างมาทำหน้าที่แทน

นายพีระศิลป์ เกื้อสกุล - ผมขอเสริมครับ ว่าตรงหน้าศรีชัย เราไม่สามารถตั้งถังขยะได้เลยใช่หรือไม่ เพราะตรงนั้นไม่มีถังขยะเลย ปัญหาเพราะไม่มีถังขยะ ร้านค้าก็เลยไม่ทราบว่าต้องมาตั้งถุงขยะเวลาไหน ขอบคุณครับ

นายยงยุทธ พิริยสถิต - ผมขอเวลาหลังปีใหม่ ให้ผมได้ประชุมปรึกษากับผู้รับเหมาก่อนแล้วจะประชาสัมพันธ์ให้ทราบอีกครั้ง ให้เขานำใส่ถุงดำมาวางไว้ซักประมาณเวลา ห้าถึงหกโมงครับ

นายกิตติ บัวสมุย - เรื่องขยะนี้ เป็นปัญหาที่แก้ไขยากจริงๆ แต่ก็ต้องค่อยๆแก้กันไป

**ระเบียบวาระที่ 5 - เรื่องการขอใช้สถานที่ก่อสร้างอาคารสำรักงานเจ้าท่าภูมิภาคสาขาเกาะพะงัน**

นายกิตติ บัวสมุย - เรื่องนี้ ทางสภาก็ไม่ทราบเรื่องมาก่อน ผมก็ไม่อยากนำเข้าที่ประชุม แต่เมื่อนำเข้ามาแล้ว ก็ต้องมาพูดคุยกัน

นายตรีวิทย์ จงจิตต์ - เรียนท่านประธาน ท่านผู้บริหาร และเพื่อนสมาชิกทุกท่านนะครับ เรื่องนี้ผมขอตำหนิท่านประธานนะครับว่า ท่านนำเรื่องอะไรมาให้ทางสภาพิจารณา ผมไม่ทราบตั้งแต่ต้นจนถึงตอนนี้ ว่าไม่ทราบว่านี้เป็นเรื่องอะไร เท่าที่ผมอ่านมาคือทางผู้รับจ้างให้ทางสภายืนยันพื้นที่ ไม่ทราบว่าจะให้ผมยืนยันตรงไหนครับ ก่อนที่จะลงมติ มีใครรับทราบบ้างว่าจะให้ผมยืนยันพื้นที่ตรงไหน

- 6 -

นายยงยุทธ พิริยสถิต - จริงๆเรื่องนี้เป็นเรื่องของทางฝ่ายบริหาร ผมขอชี้แจงดังนี้ครับ ว่าเรื่องนี้เป็นเรื่องเดิมที่ทางเจ้าท่าเขาจะสร้างอาคารสำนักงานตรงลานจอดรถศาลาแปดเหลี่ยม ซึ่งผมก็ได้คัดค้านมาโดยตลอด จนกระทั้ง มาตั้งสำนักงานหลังเล็กในสวนสาธารณะ ซึ่งผู้ใหญ่ประพันธ์ก็ได้คัดค้าน ซึ่งผมก็ได้คัดค้านกับเขาว่าถ้าเขาสร้างบริเวณนั้นบดบังทัศนียภาพ ซึ่งผมเป็นผู้ที่มาจากการเลือกตั้ง ผมคนหนึ่งที่จะคัดค้านไม่ให้สร้าง ผมก็กล่าวว่าถ้าจะสร้างตรงนี้ให้ได้จริงๆ ก็ไปหาผู้รับจ้างมา แล้วเขาก็ได้ผู้รับจ้างเป็นบริษัท เอสซีจี และสัญญาได้เดินแล้ว แต่ผู้รับจ้างไม่สามารถเข้าดำเนินการในพื้นที่ได้ เพราะไม่มีหนังสือยินยอมการให้ใช้พื้นที่ และชาวบ้านก็คัดค้านไม่ให้ก่อสร้างในบริเวณสวนสาธารณะเฉลิมพระเกียรติ

นายสาโรจน์ ปานมาศ - ที่บริเวณนั้นเป็นพื้นที่สาธารณะ ซึ่งทางเทศบาลกำลังขอขึ้นทะเบียนเป็น นสล.

นายตรีวิทย์ จงจิตต์ - เพื่อความเข้าใจตรงกัน โครงการนี้เป็นงบประมาณที่ทางเจ้าท่าตั้งขึ้นมาเพื่อสร้างอาคารตัวนี้ ผมได้โหลดแบบแปลนที่เขาขอก่อสร้าง สถานที่ตั้งอยู่หลังอาคารเก่า แล้วเขาจะมาให้พวกผมพิจารณายืนยันที่ก่อสร้างในที่สาธารณะอันนี้ก็ผิดแล้วครับ ถ้าเป็นที่ตรงนี้พวกผมไม่มีสิทธิอนุญาตให้ได้ เพราะเป็นส่วนต่อของสะพานซึ่งเป็นของธนารักษ์

นายสาโรจน์ ปานมาศ - ผมขอชี้แจงเพื่อความเข้าใจตรงกันนะครับว่า เจ้าท่าได้งบประมาณมา และเขาจะก่อสร้างบริเวณลานจอดรถ ทางเทศบาลก็บอกว่าไม่สามารถสร้างได้เพราะเป็นส่วนควบของสะพานพิเศษ และเขาก็เปลี่ยนที่พาผู้บริหารไปดูจะสร้างตรงหลังป้อมตำรวจบริเวณสวนสาธารณะเฉลิมพระเกียรติ เขาก็พยายามจะสร้างตรงนั้นให้ได้ โดยนำเจ้าหน้าที่จากธนารักษ์มา แต่อย่างที่รองยงยุทธได้กล่าวว่าบริเวณตรงนั้นไม่เหมาะสม ทางฝ่ายบริหารก็ไม่เห็นชอบที่จะให้สร้างบริเวณตรงนั้น ซึ่งเจ้าท่ากล่าวกับผมว่าแค่ติดป้ายชาวเกาะพะงันคัดค้านไม่ให้สร้างนั้น ไม่สามารถสร้างได้ ต้องล่ารายชื่อมา ซึ่งการคัดค้านการก่อสร้างนั้นแค่พลเมืองแค่คนเดียวก็สามารถคัดค้านได้แล้ว เพราะบริเวณนั้นเป็นที่สาธารณะที่ทุกคนได้ใช้พื้นที่ร่วมกัน

นายกิตติ บัวสมุย - เรื่องนี้เป็นเรื่องที่มาร่วมกันพูดคุย หารือร่วมกัน ไม่มีมติ

นายตรีวิทย์ จงจิตต์ - เรื่องนี้ จริงๆไม่ต้องเข้าสภาด้วยซ้ำ เรื่องนี้เป็นเรื่องของเจ้าท่ากับผู้รับจ้าง ถ้าเจ้าท่าให้พื้นที่ไปกับทางผู้รับเหมาไม่ได้ ผู้รับเหมาจะต้องทำหนังสือถึงผู้จ้าง ว่าจะให้ดำเนินการได้ตรงไหน แล้วจะมาขอความเห็นสภาทำไม ผมพิจาณาตามเอกสารที่เขาให้มา คือบริเวณลานจอดรถด้านข้างอาคารเอนกประสงค์ท่าเทียบเรือ ซึ่งบริเวณตรงนั้นก็ต้องให้กรมธนารักษ์เป็นผู้พิจารณา ถ้าเป็นผม ก็ให้ทำหนังสือชี้แจงไปว่าทางเทศบาลก็ไม่มีอำนาจที่จะพิจารณายืนยันที่ตรงนั้นได้ขอบคุณครับ

นายกิตติ บัวสมุย มีสมาชิกสภาท่านใดจะนำเสนอความเห็นอีกหรือไม่ ถ้าไม่มีผมพิจารณาแล้วเห็นว่าเรื่องนี้สภาไม่มีอำนาจในการตัดสินใจว่าควรจะให้พื้นที่สำนักงานเจ้าท่าก่อสร้างอาคารสำนักงานหรือไม่ แต่ถ้าถามความเห็นส่วนตัวในฐานะที่สมาชิกสภาเทศบาลซึ่งเป็นประชาชนคนหนึ่งที่มีสิทธิ์แสดงความคิดเห็นได้ ก็จะไม่เห็นด้วยที่จะให้มีการก่อสร้างอาคารสำนักงานในบริเวณดังกล่าว

**ระเบียบวาระที่ 6 - เรื่องอื่นๆ**

นายกิตติ บัวสมุย - เชิญครับท่านสมาชิก ท่านใดมีเรื่องอื่นๆ

- 7 -

นายตรีวิทย์ จงจิตต์ - มีเรื่องฝากมาจากชมรมนักวิ่ง ที่บริเวณลานตัวหนอนสวนสาธารณะท่าเทียบเรือท้องศาลา เขาขอให้ทำทางวิ่งให้เชื่อมถึงกันให้วิ่งเวียนกันได้ น่าจะใช้งบประมาณไม่เท่าไหร่ ผมขอให้ทางกองช่างเข้าไปดูแล้วพิจารณาดูนะครับว่าจะทำอย่างไรได้บ้าง

นายสาโรจน์ ปานมาศ - ผมขอชี้แจง ว่าเรามีแผนที่จะทำทางเชื่อมจากศาลกรมหลวงยาวไปถึงปากคลองในวก และในปีนี้เราได้งบประมาณมาเพื่อทำถนนด้านหลังศาลเจ้ายาวไปตลอดทาง

นายกิตติ บัวสมุย - ผมขอเสริมเรื่องลานตัวหนอน ควรที่จะปิดทางขึ้นไม่ให้รถจักรยานยนต์ขึ้นไปบนนั้น เพราะมีผู้คนออกกำลังกายเป็นจำนวนมาก รวมทั้งเด็กๆด้วย ก็จะเป็นอันตรายได้

นายตรีวิทย์ จงจิตต์ - ผมมีเรื่องอื่นๆอีกคือมีชาวบ้านฝากหนังสือร้องเรียนคัดค้านการก่อสร้างอาคารเจ้าท่า และอีกเรื่องคือเรื่องตึกก๋ง ทั้งตึกบ้านใต้และตึกท้องศาลาทำหนังสือมาของบประมาณสนับสนุน เรื่องประเด็นหนึ่งคือ ชมรมแอโรบิคของบสนับสนุนมา ผมก็ขอฝากผ่านสภาแห่งนี้ ขอบคุณครับ

นายกิตติ บัวสมุย - เรื่องของตึกศาลเจ้า สามารถให้ได้ไหมครับ ท่านปลัดวิชัย

นายวิชัย นวลนิ่ม - ถ้าเป็นลักษณะของบอุดหนุน ก็ต้องทำโครงการมาเสนอก่อนที่จะมีการทำเทศบัญญัติงบประมาณ แต่ถ้าจะมาขอกันในช่วงนี้ ก็ต้องประสานโครงการกับทางสำนักปลัดเป็นการจัดงานประจำปีในการส่งเสริมด้านวัฒนธรรมประเพณีถ้าอย่างนั้นได้ครับ

นายตรีวิทย์ จงจิตต์ - ถ้าปีนี้ไม่ได้ก็ไม่เป็นไรครับ เพียงแต่เขาฝากมา ปีหน้าก็ได้ใส่ไว้ในเทศบัญญัติงบประมาณ

นายกิตติ บัวสมุย - สมาชิกท่านใดมีเรื่องอื่นๆอีกไหมครับ

นายพงศ์จิตร จิตต์จร - ผมขอเสริมจากของท่านประธานที่มีรถมอเตอร์ไซต์ขึ้นบนลานตัวหนอนท่าเทียบเรือท้องศาลา ที่ท่าเทียบเรือหัวเทียนก็มีเช่นนั้นเหมือนกัน น่าจะมีป้ายบอกห้ามไม่ให้นำรถขึ้นบนลานนะครับ ขอฝากไว้ด้วยครับ

นายกิตติ บัวสมุย - มีสมาชิกท่านอื่นอีกไหมครับ

นายณฤทธิ์ สมพลเดช - เรียนท่านประธานสภา เพื่อนสมาชิก เรื่องขุดลอกคลอง เพราะตอนนี้เริ่มแห้งแล้ว ตรงบริเวณคลองบางแก้มโล่ ตรงใต้สะพานประมาณ 50 เมตร ครับ

นายกิตติ บัวสมุย - มีสมาชิกท่านอื่นอีกไหมครับ ถ้าไม่มีสมาชิกท่านใดแล้ว ผมขอขอบคุณสมาชิกทุกท่าน ท่านรองนายก และท่านข้าราชการทุกท่าน ขอบคุณครับ

 ปิดประชุมเวลา 11.30 น.

 (ลงชื่อ) เลขานุการสภาเทศบาลฯ

 (นายพงศ์ธร ทองสอน)

 (ลงชื่อ) ประธานสภาเทศบาลฯ

 (นายกิตติ บัวสมุย)

- 8 -

 **คณะกรรมการตรวจรายงานการประชุม**

 (ลงชื่อ) คณะกรรมการตรวจรายงานการประชุม

 (นายกิตติ บัวสมุย)

 (ลงชื่อ) คณะกรรมการตรวจรายงานการประชุม

 (นายสันติ ยวนานนท์)

 (ลงชื่อ) คณะกรรมการตรวจรายงานการประชุม

 (นายณฤทธิ์ สมพลเดช)

รายงานการประชุมสภาเทศบาลตำบลเกาะพะงัน ได้มีมติรับรองแล้วประชุมสภาสมัย...................

สมัยที่................ประจำปี 2563 เมื่อวันที่.............เดือน................................พ.ศ.2563

 (ลงชื่อ) ประธานสภาเทศบาลฯ

 (นายกิตติ บัวสมุย)